EkBass/fiwiki-20250220-pages-articles huggingface dataset:
Diego López Rodríguez

Diego López Rodríguez (s. 3. marraskuuta 1981 Paradela, Lugon maakunta, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Rayo Vallecanoa. == Ura == López aloitti jalkapalloilun Lugossa vuonna 1994. Vuonna 2000 hän siirtyi Real Madridin C-joukkueen maalivahdiksi, josta hänet lainattiin seuraavaksi kaudeksi Alcorcóniin. Alcorcónista palattuaan hän siirtyi Real Madridin B-joukkueeseen ja oli mukana nostamassa joukkuetta Espanjan toiseksi korkeimmalle sarjatasolle Segunda Divisióniin kauden 2004–2005 päätteeksi. Kaudet 2005–2007 López toimi Real Madridin edustusjoukkueen kakkosmaalivahtina Iker Casillasin varamiehenä. Peliaikaa hän sai kahden pääsarjaottelun lisäksi Espanjan cupissa Copa del Reyssä ja Mestarien liigassa. Villarrealiin López siirtyi kesällä 2007. Ensimmäisellä kaudellaan hän pelasi aluksi vain Copa del Reyssä ja UEFA Cupissa, kun Primera Divisiónissa torjuntavastuu oli uruguaylaisella Sebastián Vieralla. Kauden edetessä hän kuitenkin vakiinnutti paikkansa ykkösmaalivahtina ja pelasi lopulta 20 sarjaottelussa Villarrealin sijoittuessa historiallisesti toiseksi. Kaudella 2008–2009 López pelasi myös Mestarien liigassa. 22\. toukokuuta 2012 López siirtyi Sevillaan 3,5 miljoonan euron siirtokorvauksella. Hän teki joukkueen kanssa viisivuotisen sopimuksen.El Sevilla ficha a Diego López, un portero de altura para el nuevo proyecto Sevilla FC. Viitattu 25.5.2012. El Sevilla ficha por cinco temporadas a Diego López Marca. Viitattu 25.5.2012. 25\. tammikuuta 2013 López palasi takaisin kasvattajaseuraansa Real Madridiin 4 miljoonan euron siirtokorvauksella. Hän allekirjoitti sopimuksen kesään 2017 asti.Comunicado oficial Real Madrid. Viitattu 25.1.2013. === Maajoukkue === López sai ensimmäisen kutsunsa Espanjan maajoukkueen kokoonpanoon maalis–huhtikuussa 2009 Turkkia vastaan pelattuihin MM-karsintaotteluihin. Kesän 2009 Maanosaliittojen cupissa hän muodosti Espanjan maalivahtikolmikon Iker Casillasin ja Pepe Reinan kanssa, mutta ei pelannut minuuttiakaan. Ensiesiintymisensä maajoukkueen maalilla hän teki 12. elokuuta 2009 ystävyysottelussa Makedoniaa vastaan. == Lähteet == == Aiheesta muualla == * Diego Lópezin tilastot BDFutbol-sivustolla Luokka:Espanjalaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Tirion

Tirion on J. R. R. Tolkienin kirjojen fantasiamaailmassa sijaitseva noldorin, yhden kuolemattomien maiden haltiakansan kotikaupunki. Alun perin vanyar ja noldor rakensivat yhdessä Tirionin Pelóri-vuorten väliseen laaksoon Tunan kummulle. Vanyar muuttivat kuitenkin joidenkin aikojen kuluttua Taniquetil- vuorelle, jossa Manwë ja Varda asuivat sekä Valinorin tasangoille, sillä he rakastivat valarin maata ja Puiden valoa. Tirionin hallitsija oli sen jälkeen noldorin kuningas Finwë. Paha vala Melkor surmasi myöhemmin Finwën ja varasti Silmarilit, Finwën vanhimman pojan Fëanorin tekemät jalokivet. Fëanor janosi kostoa ja sai yllytettyä suurimman osan noldorista sotaan Melkoria vastaan ja maanpakoon Keski-Maahan. Finarfin, Finwën nuorin poika, katui sukusurmaa, ja kääntyi takaisin. Hän sai armahduksen valarilta, ja hallitsi siitä lähtien Tirionissa kuninkaana sitä vähää osaa kansasta, joka ei halunnut lähteä Keski- Maahan. Tirion oli kuuluu kauneudestaan, olivathan noldor taitavia käsityöläisiä Aulën opissa oltuaan.Tolkien 1980, s. 66-108 == Lähteet == Tolkien, J.R.R.: Silmarillion. WSOY 1980. ISBN 951-0-09103-0 === Viitteet === Luokka:Keski-Maan paikat pl:Aman (Śródziemie)#Tirion ru:Список городов Арды#Тирион
Admiral Kuznetsov

Admiral Flota Sovetskogo Sojuza Kuznetsov (; alun perin Tbilisi) eli projekti 1143.5 on Venäjän laivaston lentotukialus. Aluksen tilasi punalaivasto, mutta alus ei ehtinyt käyttöön ennen Neuvostoliiton hajoamista. Alus on nimetty Neuvostoliiton laivastoamiraali Nikolai Gerasimovitš Kuznetsovin mukaan. Venäjän käyttämä virallinen luokitus ei ole lentotukialus, vaan raskas ilma- aluksia kantava risteilijä. Luokitus johtuu siitä, että aluksen aseistuksena on ilma-alusten lisäksi P-700 Granit-meritorjuntaohjuksia. Lisäksi Bosporinsalmi on ainoa reitti Mustaltamereltä Välimerelle ja salmea hallitseva Turkki ei salli lentotukialusten läpikulkua. == Valmistus == Alus tilattiin Nikolajevin eteläiseltä telakalta Nikolajevista, missä köli laskettiin 1982. Alus laskettiin vesille 1985 ja otettiin palvelukseen 1995. Eri vaiheissa aluksesta käytettiin nimiä Riga, Leonid Brežnev ja Tbilisi. Nykyisen nimensä alus sai 4. lokakuuta 1990. == Palvelus == Joulukuussa 1991 alus siirrettiin Mustaltamereltä asemapaikalleen Pohjoisen laivaston tukikohtaan, jossa se oli pitkiä aikoja laiturissa. 1990-luvun lopulla ja 2000-luvun alussa ehdotettiin useita kertoja aluksen romuttamista. Se kuitenkin säästettiin lentotukialuslentäjien kouluttamista varten.http://en.rian.ru/analysis/20100406/158454665.html Vuonna 2012 aluksella aloitettiin laajamittainen modernisointi, jossa muun muassa ohjusaseistus poistetaan ja ilmatorjunta-aseistus uusitaan, kuten myös elektroniikka ja taistelunjohtojärjestelmä. Samalla alukselle tulee lisää hangaaritilaa lentokoneille. Myös katapulttien asentamista on harkittu. Muutostöiden arvioitiin kestävän ainakin viisi vuotta, vuoteen 2017. Samalla aluksen lentokalusto joudutaan uusimaan Su-33-koneiden käyttöiän tullessa täyteen. Ehdolla ovat ainakin MiG-29K ja kehitteillä olevan Suhoi PAK FA -hävittäjän meriversio. Lokakuussa 2018 alus kärsi vahinkoja Joulukuussa 2019 sen kelluvan kuivatelakan upottua Rosljakovon satamassa. Myöhemmin Kuznetsovin ollessa meriteollisuuskonserni OSK:n Zvjozdotška-tytäryhtiön () Murmanskin korjaustelakalla hitsauskipinästä alkanut tulipalo aiheutti suurta tuhoa. Tulipalossa sai surmansa kaksi henkeä ja sen sanottiin siirtävän aluksen palvelukseen paluun vuoteen 2023 eli aiheuttavan vuoden viiveen.Waters s. 78 Myös joulukuussa 2022 raportoitiin tulipalosta aluksella sen ollessa uusittavana kuivatelakalla Murmanskissa. Korjauksen kannalta Venäjän huomattava ongelma on aluksen moottorit. Neuvostoliiton kaudella ne valmistettiin Ukrainassa ja Venäjällä ei ole niiden omaa tuotantoa. Vaikka tarkoitus oli palauttaa alus palveluskäyttöön keväällä 2023, se ei ollut lähtenyt satamasta vielä kesällä 2024. Venäjän laivaston on spekuloitu luopuneen kokonaan ajatuksesta sen korjaamisesta palveluskäyttöön. == Lähteet == * * * * * * === Viitteet === == Aiheesta muualla == Luokka:Kuznetsov-luokan lentotukialukset Luokka:Seulonnan keskeiset artikkelit
CC (kissa)

CC (CopyCat) (22. joulukuuta 2001 – 3. maaliskuuta 2020) oli kotikissa ja ensimmäinen kloonattu lemmikkieläin. Texas A&M; Universityn tutkijat kloonasivat CC:n vuonna 2001. Tutkimusprojekti tunnettiin nimellä "Operaatio CopyCat", joka oli osa laajempaa projektia, jonka tarkoituksena oli kloonata koira nimeltä Missy. Tutkimuksen rahoitti John Sperling kloonaukseen erikoistuneen Genetic Savings & Clone, Inc. -yrityksensä kautta, joka harjoittaa kaupallista lemmikkien kloonausta. CC syntyi Teksasin A&M; yliopiston eläinlääketieteen osastolla. CC:n olemassaolosta tiedotettiin julkisesti helmikuussa 2002 tutkimustulosten julkaisun yhteydessä. Myöhemmin CC eli kloonausprojektiin osallistuneen tohtori Duane Kraemerin kotona. Syyskuussa 2006 CC sai kolme pentua luonnollisella tavalla. Pentujen isä on luonnollisella tavalla syntynyt Smokey. CC ei kuitenkaan ole ensimmäinen kloonattu pentuja saanut kissa. CC kuoli munuaisten vajaatoimintaan 18-vuotiaana synnyinpaikassaan Teksasin A&M-yliopiston; eläinlääketieteen osastolla 3. maaliskuuta 2020. ==Lähteet== ==Aiheesta muualla== *CBS: World's First Cloned Cat Has Kittens Luokka:Kloonaus Luokka:Kuuluisat kissat
Sisar

Sisar on jonkun toisen kanssa samoista vanhemmista syntynyt naispuolinen henkilö tämän toisen kannalta. Ilmaisulla tarkoitetaan usein myös sisarpuolta tai kasvattisisarta. Sisko on puhekieltä, sitä käytetään usein tuttavallisessa kielenkäytössä. Ilmaisulla sisarpuoli tai harvinaisemmalla ilmaisulla puolisisar tarkoitetaan jonkun toisen kannalta naispuolista henkilöä, jolla on kyseisen henkilön kanssa vain toinen vanhemmista yhteinen. Sisarpuoleksi voidaan kutsua myös henkilön isä- tai äitipuolen tytärtä, joka ei ole tämän henkilön verisukulainen. Henkilön vanhempaa sisarta kutsutaan isosiskoksi tai isosisareksi ja nuorempaa pikkusiskoksi tai pikkusisareksi. Kun on kyse esimerkiksi kaksosista, puhutaan kaksossisaresta tai kaksossiskosta. Sisar- nimityksellä voidaan viitata kuvaannollisesti naisten väliseen ystävyyteen tai yhteenkuuluvuuteen (vertaa veli). Sisar on myös vanhahtava nimitys yleensä hoitotyössä olevalle naiselle, esimerkiksi terveyssisar, sisar hento valkoinen. Myös uskonnollista palvelusta tekevistä naisista kuten nunnista käytetään usein nimitystä sisar, esimerkiksi Sisar Maria. == Lähteet == == Aiheesta muualla == Luokka:Perhe Luokka:Sukututkimus Luokka:Naisten nimitykset Luokka:Seulonnan keskeiset artikkelit
Elina Vettenranta

Elina Vettenranta (o.s. Aaltonen, s. 17. lokakuuta 1969 Pori)Finna Vettenranta, Elina laulajaViitattu 29.7.2024 on suomalainen iskelmälaulaja. Hänet kruunattiin vuoden 2006 Tangokuningattareksi. Elina Vettenranta ja Marko Lämsä uudet tangokuninkaallisetmtv Viitattu 29.7.2024 Ennen voittoaan Vettenranta työskenteli mm. opettajana, mutta ammatiltaan hän on vaatesuunnittelija. == Diskografia == * Tangomarkkinat 19 (kokoelma) (2006) * Sydänten yö (2006) * Kastepisara (2010) ==Lähteet== == Aiheesta muualla == *http://www.elinavettenranta.fi/ Luokka:Suomalaiset iskelmälaulajat Luokka:Tangokuningattaret Luokka:Vuonna 1969 syntyneet Luokka:Elävät henkilöt
Egyptiläisten evankeliumi

Egyptiläisten evankeliumi on kahdelle täysin erilliselle apokryfiselle evankeliumille annettu nimitys: * Koptilainen Egyptiläisten evankeliumi keskittyy gnostilaiseen tulkintaan Setistä. * Kreikkalainen Egyptiläisten evankeliumi on dialogi, joka käsittelee selibaatin etuja.
Matala (Simo)

Matala on kylä Simojoen länsirannalla Simon kunnan liikekeskustan koillispuolella Lapin maakunnassa. Se sijaitsee noin 16 kilometriä koilliseen kunnan keskustaajamasta Jokikylän ja Alaniemen välillä. Joen toisella rannalla sijaitsee Soikon kylä. Matalan kylän maisemaa hallitsevat Simojoen Lappalaisenkoski, jokirantojen pellot sekä Martimoaavan suoalueet. Luokka:Simon kylät
Koptilainen egyptiläisten evankeliumi

Koptilainen Egyptiläisten evankeliumi on setiläinen gnostilainen kirjoitus, josta tunnetaan kaksi versiota Nag Hammadin kirjastosta (koodeksi III, kirja 2; ja koodeksi IV, kirja 2). Se on kirjoitettu koptin kielellä. Koptilaista Egyptiläisten evankeliumia ei tule sekoittaa kreikkalaiseen Egyptiläisten evankeliumiin, joka on kokonaan eri kirjoitus. == Sisältö == Alaotsikon mukaan kirja on ”Suuren Näkymättömän Hengen pyhä kirja”. Kirjoitus käsittelee setiläisen gnostilaisuuden näkemystä siitä, kuinka maailma on tullut olevaksi, ja kuinka Set, Aadamin ja Eevan kolmas poika, on gnostilaisen näkemyksen mukaan inkarnoitunut Jeesukseksi vapauttaakseen ihmisten sielut luomisen synnyttämästä pahasta materiaalisesta vankilasta. Kirjoitukseen kuuluu myös hymni, josta osa koostuu pelkästään vokaalijaksoista, joiden merkitys ei käy ilmi. Näiden osien on ajateltu olevan varhaiskristillistä glossolaliaa eli kielilläpuhumista, vaikkakin viimeisen osan vokaalit (u aei eis aei ei o ei ei os ei) voidaan lukea myös kreikankielisenä tekstinä, jossa lukee ”[joka on olemassa] Poikana ikuisesti ja ikuisesti. Sinä olet mitä olet, sinä olet kuka olet”. == Lähteet == == Kirjallisuutta == * The Gospel of the Egyptians. Teoksessa Koptinkielinen alkuteksti ja englanninkielinen käännös. * The Gospel of the Egyptians. Teoksessa Englanninkielinen käännös. == Aiheesta muualla == * The Gospel of the Egyptians. The Gnostic Society Library. Luokka:Gnostilaiset evankeliumit Luokka:Nag Hammadin kirjasto
Sieskarit

Sieskarit on saariryhmä Uudenkaupungin edustalla Kivikarinaukon pohjoisosassa Selkämerellä. Se käsittää kuusi matalaa, asumatonta ja karikoiden ympäröimää, pääosin kallioista saarta, jotka sijaitsevat noin 13 kilometriä länsilounaaseen Uudenkaupungin keskustasta. Saariston suurin saari on Haminakari. Sen pohjoispuolella sijaitsee maannousun vuoksi yhteenkasvanut Matalan–Räiskän saari, ja itäpuolella sijaitsevat Keskikari sekä Kraakkloppi. Saariston toiseksi pienin saari, Kloppi, sijaitsee pääsaaren länsipuolella. Pienin saari on nimetön luoto. Luokka:Selkämeren saaret Luokka:Uudenkaupungin saaret Luokka:Suomen merialueiden saaret
Marttisen miehet

Marttisen miehillä tarkoitetaan suomalaisten asekätkijöiden ryhmää, joka pakeni Suomesta Ruotsin kautta Yhdysvaltoihin ja liittyi aikanaan Yhdysvaltain armeijaan. Ryhmää kutsutaan "Marttisen miehiksi" johtajansa, Mannerheim-ristin ritarin sekä Suomen ja myöhemmin myös Yhdysvaltain armeijan everstin Alpo Marttisen mukaan. Viimeinen elossa ollut ryhmän jäsen Antero Aakkula kuoli 11. joulukuuta 2006. ==Pako Ruotsiin== Asekätkentä eli Päämajan organisoima aseiden ja materiaalin hajavarastointi mahdollista sissisotaa varten alkoi paljastua kevään 1945 kuluessa. Keskeistä oli Oulussa tapahtunut kuljetusorganisaatioon kuuluneen miehen tekemä ilmianto valtiolliselle poliisille eli ns. Punaiselle Valpolle. 8. toukokuuta annettiin Oulun sotilaspiirin 2. ye-upseeria Aito Keravuorta koskeva etsintäkuulutus. Asekätkentäoperaation johtoon kuulunut Usko Sakari Haahti antoi Keravuorelle käskyn poistua maasta, minkä tämä 12. toukokuuta tekikin suunnaten kalastajaveneen viemänä Ruotsiin. Rantautuminen tapahtui Piitimessä. Keravuoren maasta poistumisen tarkoitus oli rajata paljastunut asekätkentä yhden sijaiskärsijän vastuulle.Kairinen 1987, 20-22 Tämä ei kuitenkaan onnistunut, pidätyksiä seurasi ja asekätkentäorganisaation avainhenkilöille annettiin eri keinoin kehotuksia poistua maasta. Osa ehdittiin pidättää ja heidän pakomatkaansa sisältyikin esimerkiksi karkaamisia vankikuljetuksista. Lauri Törni ei varsinaisesti kuulunut Marttisen miehiin, vaan liittyi USA:n armeijaan alkuperäisen kokoonpanon jälkeen, eikä hänellä ollut yhteyttä varsinaiseen asekätkentään.Kairinen 1987 Hänet yleensä mainitaan kuitenkin samaan joukkoon kuuluvaksi. ==Yhdysvaltain armeijassa palvelleet Marttisen miehet== ===Everstit=== *Alpo K. Marttinen *Antero Aakkula *Paavo Kairinen *Aito Keravuori *Kalle Keränen *Erkki Lahdenperä *Eino Lassila ===Everstiluutantit=== *Olavi Alakulppi *Antero Havola *Erik Patojärvi *Arvo Vikström ===Majurit=== *Pauli Nysten *Lauri Törni ===Kapteenit=== *Juho Anttila *Onni Sinkko *Sulo Uitto *Toivo Saastamoinen ===Kersantti=== *Vesa Järvinen ===Korpraali=== *Olavi Pihala ==Lähteet== * ===Viitteet=== ==Aiheesta muualla== * Luokka:Suomalaiset sotilaat
Lahden kaupungintalo

Lahden kaupungintalo on arkkitehti Eliel Saarisen suunnittelema vuonna 1912 valmistunut rakennus, joka sijaitsee Lahden keskustassa Harjukadun varrella. Tyyliltään se edustaa myöhäisjudendia. Rakennusta on laajennettu vuonna 1934 kaupunginarkkitehti Kaarlo Könösen suunnitelmien mukaan. Sen tunnusmerkki on korkea kellotorni, joka tyyliltään muistuttaa Saarisen suunnittelemien Helsingin rautatieaseman (1909) ja Joensuun kaupungintalon (1914) torneja. Rakennuksessa on käytetty tummaa punatiiltä ja sisätiloissa on vahvoja värejä sekä kasviornamentteja. Museovirasto on määritellyt Lahden kaupungintalon, kauppatorin sekä Mariankadun muodostaman seremonia-akselin valtakunnallisesti merkittäväksi rakennetuksi kulttuuriympäristöksi. Kaupungintalo on myös suojeltu asemakaavalla vuonna 1967. == Historia == thumb|upright|left|Torni näkyy joka ilmansuuntaan. Lahti sai kaupunginoikeudet vuonna 1905, mutta kaupungintalon rakennuspäätös tehtiin vasta 1910, jolloin sen suunnittelusta järjestettiin kutsukilpailu. Kaupungintaloa suunniteltiin aluksi nykyiselle Alatorille, mutta arkkitehti Armas Lindgrenin lausunnon perusteella päädyttiin Mariankadun puiston jatkeena olleeseen paikkaan Salpausselän rinteellä. Sijaintia rakennetun keskustan korkeimmalla kohdalla pidettiin hyvänä, koska kaupungintalon torni näkyi mäeltä kaikkiin ilmansuuntiin. Arkkitehtikilpailun voittanut Eliel Saarinen suunnitteli kaupungintalon kokonaistaideteokseksi, jossa sisätilojen piti vastata ulkoarkkitehtuurin muotokieltä. Sisustuksessa korostuivat tummat värit ja ornamentit. Rakennusmateriaalina käytetty tummaksi poltettu tiili tuotiin Ruotsista. Kaupungintalon rakennustöihin kului rahaa enemmän kuin kaupungin tuolloinen vuosibudjetti oli. Rakennukseen sijoittuivat kaupungin ja valtion virastojen ohella palokunta, poliisilaitos sekä kaupunginkirjasto. Myöhemmin kaupungintalossa oli myös Yleisradion Lahden toimitus. Sisällissodan aikana kaupungintalo oli punaisten päämajana. Lahden taistelun yhteydessä se kärsi vahinkoja saksalaisten tykistötulessa, jolloin muun muassa torni vaurioitui pahoin. Kaupungintaloa laajennettiin vuonna 1934 kaupunginarkkitehti Kaarlo Könösen suunnitelmien mukaan, jolloin avoimesta pihasta tuli sisäpiha. Talvisodan aikana kaupungintalo vaurioitui pahoin 27. joulukuuta 1939 tapahtuneessa ilmapommituksessa, jonka jälkeen virastot ja poliisilaitos siirrettiin Lahden yhteiskouluun, ja kellotornissa sijainnut ilmavalvonta-asema Salpausselän hyppyrimäen huipulle. Syyskuussa 1981 kaupungintalon ullakko paloi, minkä jälkeen rakennus korjattiin ja saneerattiin. Töiden valmistuttua vuonna 1985 kaupungintalon kokonaiskerrosala on nykyään 5 160 m² ja tilavuus 19 950 m³. == Lähteet == == Aiheesta muualla == Luokka:Suomen kaupungintalot Luokka:Lahden rakennukset ja rakennelmat luokka:Lahden nähtävyydet Luokka:Eliel Saarisen suunnittelemat rakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Keski-Lahti
Krassinletto

Krassinletto eli Kraasinletto on saari Iin kunnan vesialueella Perämerellä. Se sijaitsee noin kuusi kilometriä pohjoisluoteeseen Krunnien saaristoon kuuluvalta Maakrunnin saarelta, noin viisi kilometriä kaakkoon Leipäreiden saariryhmästä ja noin 12 kilometriä lounaaseen Vatungista. Kaakko–luode- suuntainen pitkänomainen saari on matala ja karikoiden ympäröimä. Myös saaren rannat ovat laajan kivikon peitossa. Saari on asumaton, mutta sen koillisrannalla sijaitsee kaksi kalastajamökkiä. Luokka:Iin saaret Luokka:Kuivaniemi
Rudolf Mössbauer

Rudolf Ludwig Mössbauer (, 31. tammikuuta 1929 – 14. syyskuuta 2011) oli saksalainen fyysikko. Hän sai Nobelin fysiikanpalkinnon vuonna 1961 atomiydinten gammasäteilyn resonantin absorption tutkimuksista ja Mössbauerin ilmiön löytämisestä. Mössbauer teki väitöstyötään vuosina 1955–1957 Max Planck -instituutissa Heidelbergissa. Tehdessään kokeita gammasäteilyllä hän havaitsi gammasäteiden rekyylittömän ydinresonanssiabsorption. Ilmiö nimettiin löytäjänsä mukaan Mössbauerin ilmiöksi. Myöhemmin ilmiötä on sovellettu Mössbauer-spektroskopiassa. Vuonna 1958 Mössbauer valmistui tohtoriksi Münchenin teknillisestä yliopistosta. Yhtenä nuorimmista Nobel-palkituista hän vastaanotti Nobelin fysiikan palkinnon 1961. Vuotta myöhemmin hänet nimitettiin professoriksi Caltechiin, minne hän oli saapunut 1961 Richard Feynmanin houkuttelemana. ==Tunnettuja julkaisuja== *Mössbauer, R.L.: Gammastrahlung in Ir191, Z. Physik 151, 124 (1958). ==Lähteet== *Nobelprize.org Rudolf Mössbauerin elämäkerta ===Viitteet=== == Aiheesta muualla == Luokka:Nobelin fysiikanpalkinnon saajat Luokka:Saksalaiset fyysikot Luokka:Vuonna 1929 syntyneet Luokka:Vuonna 2011 kuolleet
Vatunki (Ii)

Vatunki on niemi ja pieni kyläalue Perämeren rannikolla Iin kunnassa, Pohjois- Pohjanmaalla, entisen Kuivaniemen alueella. Niemen uloimmassa kärjessä sijaitsee Vatungin palvelusatama, jossa on muun muassa polttoaineiden jakelupiste, matkailuvaunualue, huoltorakennus sekä kesäravintola Suviranta Vatunki. Satamassa on laituripaikkoja sekä kalastusaluksille että huviveneille. Satamassa järjestetään vuosittain erilaisia tapahtumai mm. RoppaRantaRock ja Venetsialaiset. Vatungin niemellä sijaitsee viisi Leppäkosken omistamaa Kuivaniemen tuulivoimapuiston tuulivoimalaitosta. Tuulivoimapuiston vuosituotanto on yli 10 gigawattituntia. Tuulipuisto on rakennettu vuosina 1995–2002. Loput tuulivoimapuiston voimaloista sijaitsee niemen edustalla olevalla Kuivamatalan saarella. Vatunki-nimi johtuu ruotsin kielen sanasta vatungen, joka merkitsee merestä esiin pistäviä kiviä. Vatungissa on Krimin sodan tapahtumiin liittyvä muistomerkki, joka kertoo englantilaisten maihinnousuyrityksestä. Maihinnousu lyötiin paikallisin siviilivoimin takaisin. Muistomerkin läheiselle laavulle on esteetön kulku, jossa on myös nuotiopaikka == Lähteet == ==Aiheesta muualla== * Vapo.fi: Vatungin tuulipuisto Luokka:Iin luonto Luokka:Perämeri Luokka:Suomen niemet Luokka:Kuivaniemi
Trans-Siberian Orchestra

Trans-Siberian Orchestra (usein lyhennetty TSO) on yhdysvaltalainen mahtipontista ja sinfonista neoklassista metallia soittava kokoonpano. Se perustettiin New Yorkissa vuonna 1996. Studiossa Trans-Siberian Orchestra käyttää täyttä 60-jäsenistä orkesteria sekä kuoroa ja livenäkin useiden vokalistien lisäksi suurta määrää soittajia. == Diskografia == === Studioalbumit === * Christmas Eve and Other Stories (1996) * The Christmas Attic (1998) * Beethoven's Last Night (2000) * The Lost Christmas Eve (2004) * Night Castle (2009) * Letters from the Labyrinth (2015) === Videot === * The Ghosts of Christmas Eve (2001) === Boksit === * Christmas Trilogy (2004) – Sisältää ilmestyneet kolme jouluteema-albumia ja yhden DVD:n == Lähteet == == Aiheesta muualla == *Trans-Siberian Orchestran virallinen sivusto Luokka:Yhdysvaltalaiset sinfoniset metalliyhtyeet
Williams FW19

Williams FW19 oli Adrian Neweyn ja Patrick Headin suunnittelema auto, jolla Williams-talli kilpaili Formula 1 -sarjassa kaudella . Autoa ajoivat viime vuoden MM-kakkonen Jacques Villeneuve ja Heinz-Harald Frentzen, joka siirtyi talliin Sauber-tallista. Auto oli kehitetty versio menestyksekkäästä FW18-autosta, jolla voitettiin ylivoimaisesti sekä kuljettajien että valmistajien mestaruus kaudella . Auto oli viimeinen Williams-auto, jota Adrian Newey oli suunnitellut. Newey lähti Williamsilta kesken kauden McLarenille. Myös auton käyttämät Renault-moottorit olivat viimeistä kertaa mukana ennen väliaikaista vetäytymistä sarjasta. Kausi 1997 oli Williamsille paljon vaikeampi kuin edellinen kausi, sillä he kohtasivat kovan koko kauden kestäneen vastuksen Michael Schumacherilta ja Ferrarilta. Williams-talli varmisti tallimestaruuden itselleen jo kauden toiseksi viimeisessä kilpailussa, Japanin Grand Prix'ssa. Kuljettajien mestaruus ratkesi Villeneuven hyväksi kauden päättävässä Euroopan Grand Prix'ssa. FW19-autolla voitettiin kahdeksan kertaa: Villeneuve 7 kertaa ja Frentzen kerran. == Teknisiä tietoja == * moottori: Renault RS9, RS9A ja RS9B 71° V10:t * vaihdelaatikko: Williams/Komatsu 6-vaihteinen, puoliautomaattinen * polttoaine: Elf * renkaat: Goodyear == Saavutukset == * kilpailuja: 17 * voittoja: 8 * paalupaikkoja: 11 * nopeimpia kierroksia: 9 == Formula 1 -tulokset == (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Williams Renault V10 AUS BRA ARG SMR MON ESP CAN FRA GBR GER HUN BEL ITA AUT LUX JPN EUR 123 1\. Jacques Villeneuve Kesk. 1 1 Kesk. Kesk. 1 Kesk. 4 1 Kesk. 1 5 5 1 1 DSQ 3 Heinz- Harald Frentzen 8 9 Kesk. 1 Kesk. 8 4 2 Kesk. Kesk. Kesk. 3 3 3 3 2 6 ==Lähteet== Luokka:Formula 1 -kausi 1997 Luokka:Williamsin Formula 1 -autot
Sideerinen astrologia

Sideerinen astrologia on astrologinen suuntaus, jossa tähtikartan osat, etenkin Eläinradan merkit lasketaan vastaavien tähdistöjen ja kiintotähtien sijainnin mukaan. Tässä suhteessa se eroaa trooppisesta astrologiasta, jossa merkit on pysyvästi sidottu määräetäisyydelle kevättasauspisteestä.Mustelin, Nils: Astrologian oudot maailmat. Teoksessa Alun perin Eläinradan merkit on nimetty niiden tähdistöjen mukaan, joiden suunnalla Aurinko on eri vuodenaikoina. Myöhemmin syntynyt ero sideeristen ja trooppisten merkkien välillä johtuu maapallon prekessiosta. Sillä tarkoitetaan maan akselin hidasta siirtymistä avaruuden tasojen suhteen. Kun maapallo kiertää vuoden aikana auringon ympäri, akselin suunta pysyy lähes muuttumattomana ja osoittaa nykyisin kaikkina vuodenaikoina suunnilleen Pohjantähden suuntaan. Pidemmän ajan kuluessa akselin suunta kuitenkin muuttuu, suunnilleen yhden kaariasteen 72:n vuoden aikana, ja vasta noin 26 000 vuoden kuluttua se osoittaa jälleen samaan suuntaan. Tämän vuoksi myöskään kevättasauspiste ei sijaitse pysyvästi samassa tähdistössä. Kaksituhatta vuotta sitten se sijaitsi lähellä Kalojen ja Oinaan tähdistöjen rajaa, mutta nykyisin Kalojen tähdistön alueella lähempänä Vesimiehen tähdistön rajaa Trooppisessa astrologiassa kevättasauspistettä pidetään kuitenkin edelleen Kalojen ja Oinaan merkkien rajana, mutta sideerisessä astrologiassa sen katsotaan olevan lähellä Vesimiehen ja Kalojen merkkien rajaa. Vastaavasti muutkin trooppiset ja sideeriset merkit poikkeavat nykyään suunnilleen kuukauden verran toisistaan. Sideeristä astrologiaa on vanhastaan harrastettu varsinkin Intiassa, trooppista länsimaissa. == Lähteet == == Aiheesta muualla == * Kenneth Bowser: Western Sidereal Astrology. * Lunar Planner: Sidereal Astrology . * Jyotish - Vedic Sidereal Astrology . Luokka:Astrologia
Davide Facchin

Davide Facchin (s. 29. huhtikuuta 1987 San Donà di Piave, Italia) on italialainen jalkapallomaalivahti, joka edustaa Serie C2:ssa pelaavaa Olbia Calciota. Facchin edusti aiemmin Serie A-joukkue AC Milania, ja hänet nostettiin ensimmäistä kertaa pelaavaan kokoonpanoon 25. marraskuuta 2006, kun ykkösmaalivahti Dida loukkaantui. Hän toimi Milanin kolmosmaalivahtina tammikuuhun 2007 saakka. Luokka:Italialaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Roskilde Festival

Roskilde Rock Festival on Tanskan Roskildessa vuosittain pidettävä musiikkifestivaali. Se on yksi Euroopan suurimmista rockfestivaaleista. Ensimmäisen tapahtuman järjestivät kaksi tanskalaista lukiolaista sekä promoottori Carl Fischer vuonna 1971. Tapahtuma-alue jakautuu varsinaiseen festivaalialueeseen, jossa kaikki konsertit järjestetään, ja leirintäalueeseen, jossa on mahdollisuus yöpyä. Vuonna 2009 koko tapahtuman energia saatiin tuulivoimasta.Maailman tila 2010, s. 222 Vuodesta 1973 lähtien tapahtumaa on pyörittänyt Roskilde Foundation -säätiö, joka jakaa festivaalin voitot hyväntekeväisyyteen. 1970-luvulta 2010-luvun loppuun se jakoi yli 50 miljoonaa euroa etupäässä lapsi- ja nuorisotyöhön. 2010-luvun lopulla säätiö perusti Tanskaan ensimmäisen uuden korkeakoulun sitten vuoden 1969. Siellä voi opiskella musiikkia, viestintää, politiikkaa ja kuvataidetta. (Tilaajille.) == Lähteet == == Aiheesta muualla == * Viralliset sivut * Historiikki vuoteen 2007 * Suomesta Roskildeen ja esiintyjätiedot: https://www.elmu.fi/roskilde Luokka:Rockfestivaalit Luokka:Tanskan musiikki Luokka:Roskilden kunta
Bartolomeuksen evankeliumi

Bartolomeuksen evankeliumi on eräs apokryfisiin kirjoihin kuuluvista evankeliumeista. Se on mahdollisesti sama kirjoitus kuin Bartolomeuksen kysymykset ja Jeesuksen Kristuksen ylösnousemus Bartolomeuksen mukaan, tai ei kumpikaan. == Historia == Kirjoitus on kirjoitettu noin vuonna 200.Secret Sayings: Gospel of Bartholomew Se tunnetaan vain Hieronymuksen ja muiden varhaisten lähteiden maininnoista. Hieronymus mainitsee sen johdannossaan Matteuksen evankeliumin kommentaariinsa, mahdollisesti tukeutuen Origeneeseen. Sen lisäksi se mainitaan paavi Gelasius I:n harhaoppisia teoksia luettelevassa Decretum Gelasianumissa, Pseudo-Dionysioksella sekä Hierotheuksen kirjassa.James, M. R.: "Introduction" käännökseen Gospel of Bartholomew, teoksessa The Apocryphal New Testament. Oxford: Clarendon Press, 1924. == Sisältö == Evankeliumi koostuu Bartolomeuksen Jeesukselle esittämistä kysymyksistä. Se jakaantuu viiteen osaan: # Kristuksen laskeutuminen Helvettiin. Pelastettujen ja kadotettujen sielujen lukumäärä. # Neitsyt Marian selonteko ilmestyksestään. # Apostolit näkevät pohjattoman kuilun. # Paholainen kutsutaan paikalle ja hän kertoo tekemisistään. # Kysymyksiä kuolemansynneistä. Apostoleille annetaan tehtäväksi saarnata. Kristuksen lähtö. == Lähteet == == Aiheesta muualla == * Gospel of Bartholomew. The Gnostic Society Library. Luokka:Apokryfiset evankeliumit
Gamalielin evankeliumi

Gamalielin evankeliumi on nimitys apokryfiselle kirjoitukselle, joka kertoo Pontius Pilatuksen vaiheista Jeesuksen noustua kuolleista. Evankeliumi on laitettu farisealaisen Gamalielin nimiin. Hänet mainitaan Apostolien teoissa kahdesti., Teksti tunnetaan kreikankielisenä. Se on alun perin ollut kirjoitettu koptiksi, joskin se on hyödyntänyt kreikkalaista lähdeaineistoa. Nimityksen ”Gamalielin evankeliumi” on antanut A. Baumstark, joka havaitsi tiettyjä yhtäläisyyksiä joukossa koptilaisia tekstikatkelmia. Myös Lacau piti osia omana evankeliuminaan. Reveillout oli otaksunut näiden olevan osa Kahdentoista apostolin evankeliumia. Baumstarkin mukaan evankeliumi on kirjoitettu 400-luvulla. Evankeliumi on riippuvainen Johanneksen evankeliumista ja lainaa siitä usein. Tämän lisäksi evankeliumiin on todennäköisesti vaikuttanut kirjoitus Pilatuksen teot, joka on osa Nikodemuksen evankeliumia. == Lähteet == == Aiheesta muualla == * Gamalielin evankeliumi. Apokryfikirjat.com. * Gospel of Gamaliel. Scribd. Luokka:Apokryfiset evankeliumit
Pako Alcatrazista

Pako Alcatrazista (Escape from Alcatraz) on Don Siegelin ohjaama, vuonna 1979 ensi-iltansa saanut tositapahtumiin perustuva elokuva, jonka pääosaa esittää Clint Eastwood Frank Morrisin roolissa. Elokuva kuvaa neljän vangin suunnitelmaa paeta pahamaineisesta Alcatrazin vankilasta. Vangeista kaksi olivat veljeksiä – John ja Clarence Anglin. Paossa mukana olleen Allen Westin nimi on tuntemattomasta syystä muutettu Charley Buttsiksi. == Roolit == == Vastaanotto == Kriitikko Arto Pajukallion mielestä ohjauksessa pakosuunnitelman toteuttamista seurataan hyvin kihelmöivästi, mutta itse päähenkilö jää hahmottumatta.Arto Pajukallio, Elokuvat, Helsingin Sanomat 5.6.2010, sivu D 11. Video-oppaassa vuodelta 1994 Asko Alanen pitää elokuvaa jäntevästi ohjattuna ja antaa sille neljä tähteä viidestä, mikä vastaa sanallista arviota ”erinomainen”. == Lähteet == == Aiheesta muualla == * Luokka:Yhdysvaltalaiset toimintaelokuvat Luokka:Vuoden 1979 yhdysvaltalaiset elokuvat Luokka:Vankilaelokuvat Luokka:Tositapahtumiin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Don Siegelin ohjaamat elokuvat
Esikot

Esikot (Primula) on esikkokasvien heimoon kuuluva suku, jossa on 400–500 lajia. Lisäksi koristekasveina käytetään hybrideitä.Evermay nursery Esikkoja kasvaa villeinä pohjoisen pallonpuoliskon lauhkealla vyöhykkeellä, Etelä- Amerikan vastaavassa ilmastossa sekä korkealla Etiopian, Indonesian ja Uuden Guinean vuorilla. Monia esikkoja kasvatetaan koristekasveina; joitakin käytetään rohtoina. Esimerkiksi kultaesikosta (Primula auricula) on kehitetty erilaisia lajikkeita ja hybridimuotoja koristekasveiksi yli 350 vuoden ajan.The National Auricula & Primula Society Britiannia Esikot kasvavat kosteassa, ravinteikkaassa maassa yleensä varsin varjoisissa paikoissa. Monivuotiset esikot kukkivat varhain keväällä. Suvun tieteellinen nimi (Primula) tulee sanasta ensimmäinen () ja viittaa kasvin aikaiseen kukkimiseen. == Lajeja == * grönlanninesikko (Primula egaliksensis) * heidinesikko (Primula matthioli) (toukoheidinkukka eli heidinkukka Cortusa matthioli) * heloesikko (Primula prolifera) * himalajanesikko (Primula rosea) * huone-esikko (Primula obconica) * japaninesikko (Primula japonica) * jauhoesikko (Primula farinosa) * julianesikko (Primula juliae) * junnaninesikko (Primula aurantiaca) * karpaattienesikko (Primula halleri) * keijuesikko (Primula pedemontana) * keisarinesikko (Primula latifolia) * kesäesikko (Primula florindae) * kevätesikko (Primula veris) * kiinanesikko (Primula praenitens) * kiinankeltaesikko (Primula bulleyana) * kultaesikko (Primula auricula) * kääpiöesikko (Primula vulgaris) * lapinesikko (Primula stricta) * lehtoesikko eli etelänkevätesikko (Primula elatior) * luhtaesikko (Primula sieboldii) * lumiesikko (Primula chionantha) * malvaesikko (Primula malacoides) * norjanesikko (Primula scandinavica) * nuokkuesikko eli ruijanesikko (Primula nutans) * nystyesikko (Primula hirsuta) * palloesikko (Primula denticulata) * pikkuesikko (Primula minima) * purppuraesikko (Primula saxatilis) * ripsuesikko (Primula moupinensis) * rosoesikko (Primula polyneura) * setsuaninesikko (Primula pulverulenta) * sikkiminesikko (Primula sikkimensis) * silmäesikko (Primula laurentiana) * siperianesikko (Primula cortusoides) * tiibetinesikko (Primula alpicola) * tuoksuesikko (Primula beesiana) * tupsuesikko (Primula capitata) * tähkäesikko (Primula vialii) * varhaisesikko (Primula marginata) * vuoriesikko (Primula clusiana) == Lähteet == == Aiheesta muualla == * Kassu – Kasvien suomenkieliset nimet: Esikot (Primula) * Suomen Lajitietokeskus: Esikot – Primula *Esikot (Primula) Life. Markku Savela *Flora of China: Primula *
Kevätesikko

Kevätesikko (Primula veris) on keväällä kukkiva esikkolaji. == Ulkonäkö ja koko == Kevätesikon lusikanmuotoiset, noin 5–15 cm pitkät lehdet kasvavat ruusukkeena maata vasten. Niiden keskeltä nousee 5–30 cm korkeita kukkavarsia, joiden päässä on 10–20 keltaista kukkaa. Kevätesikko kukkii touko- kesäkuussa.Retkeilykasvio 1998, s. 216. Kevätesikon voi sekoittaa helposti lehtoesikkoon (Primula elatior). == Levinneisyys == Kevätesikkoa tavataan Euroopan ja Länsi-Siperian lauhkealla vyöhykkeellä, lähinnä sen eteläosassa eli lehtimetsävyöhykkeellä. Etelässä se esiintyy harvinaisena välimerenilmaston alueella lähinnä vuoristoissa ja puuttuu Unkarin pustalta ja Kaakkois-Euroopan aroilta. Suomessa kevätesikkoa esiintyy lähinnä Ahvenanmaalla ja Etelä-Suomessa, mutta suotuisilla paikoilla niitä tavataan jopa Lapissa asti. Vakiintunut alkuperäinen kasvi tai muinaistulokas se on vain Lounais-Suomessa. Pohjoisempana sen satunnaiset esiintymät lienevät peräisin koristekasvina viljellyistä esikoista.Lampinen, R. & Lahti, T. 2017: Kasviatlas 2016. Helsingin yliopisto, Luonnontieteellinen keskusmuseo, Helsinki. Viitattu 18.10.2017. Kevätesikko on Ahvenanmaan maakuntakasvi. == Elinympäristö == Kevätesikkoa tavataan lehtoniityillä ja lehdoissa sekä asutuksen läheisyydessä puutarhakarkulaisena. == Käyttö == Kevätesikon kukkia on aikaisemmin käytetty paloviinan ja nuuskan värjäämiseen. Kukista on tehty myös viiniä ja tuoreita lehtiä syöty salaattina. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Suomen Lajitietokeskus: Kevätesikko (Primula veris) * Kasviatlas 2022: Kevätesikon (Primula veris) levinneisyys Suomessa. * Pinkka – Lajintuntemuksen oppimisympäristö: Kevätesikko (Primula veris) * Luontoportti: Kevätesikko (Primula veris) * Pohjolan kasvien pauloissa: Primula veris – kevätesikko * United States Department of Agriculture (USDA): Primula veris Luokka:Esikot Luokka:Värikasvit Luokka:Suomen maakuntakukat
Amatööriporno

Amatööriporno on yksi pornografian alalajeista, jossa päähenkilöt, toisin kuin ammattimaisissa pornoelokuvissa, ovat harrastelijoita eli eivät välttämättä saa palkkaa työstään ja kuvaavat elokuvansa itse. Amatööripornoa on kutsuttu yhdeksi kannattavammista ja pitkäaikaisemmista pornografian tyylilajeista. == Katso myös == *Amatööri == Lähteet == Luokka:Pornografian tyylilajit Luokka:Seulonnan keskeiset artikkelit pt:Pornô real
New Line Cinema

New Line Cinema on Robert Shayen vuonna 1967 perustama yhdysvaltalainen elokuvastudio. Studio päätyi Time Warnerin (nykyisen WarnerMedian) omistukseen vuonna 1996, ja vuonna 2008 se liitettiin suuremman sisaryhtiönsä Warner Bros. Picturesin alaisuuteen. ==Historia== Shaye perusti New Line Cineman 27-vuotiaana 1967. Alkuun yhtiö levitti collegekampuksille halpoja ulkomaisia ja indie-elokuvia, kuten tekijänoikeuksiltaan rauenneen marihuananvastaisen propagandaelokuvan Reefer Madness vuodelta 1936. Yhtiön ensimmäinen oma tuotanto oli vuonna 1977 ensi-iltansa saanut toimintaelokuva Stunts. Vuonna 1979 New Line Cineman levittämä ranskalaisen Bertrand Blierin Préparez vos mouchoirs palkittiin parhaan vieraskielisen elokuvan Oscarilla. 1970–1980-lukujen taitteessa Shaye palkkasi vanhan opiskelutoverinsa Michael Lynnen huolehtimaan yhtiön taloudellisesta puolesta. Vuonna 1990 Lynne kohosi operatiiviseksi johtajaksi ja 2001 Shayen rinnalle toiseksi toimitusjohtajaksi. Ted Turnerin Turner Broadcasting System osti New Line Cineman vuonna 1994 yli 500 miljoonan dollarin kauppasummalla. Kaksi vuotta myöhemmin Time Warner osti TBS:n. New Line Cinema toimi yli vuosikymmenen Time Warnerin alaisuudessa sen suuremman elokuvastudion Warner Bros. Picturesin rinnalla, mutta emoyhtiössä studioiden päällekkäisiä toimintoja katsottiin karsaasti. New Line Cineman rohkein riskinotto ja suurin taloudellinen menestys oli Peter Jacksonin Taru sormusten herrasta -elokuvatrilogia, joka sai ensi-iltansa kolmena perättäisenä vuonna 2001–2003. Sen jälkeen seurasi kuitenkin sarja epäonnistumisia ja pettymyksiä, kuten Shayen itsensä ohjaama Maaginen Mimzy (2007) ja budjetiltaan valtava fantasiatarina Kultainen kompassi (2007), jotka molemmat floppasivat. Keväällä 2008 Time Warnerin johtaja Jeff Bewkes liitti New Line Cineman Warner Bros. Picturesiin ja irtisanoi Shayen sekä Lynnen. Myös suurin osa New Line Cineman 600 työntekijästä irtisanottiin. ==New Line Cineman elokuvia== *About Schmidt *Austin Powers – kumma jätkä, Austin Powers – agentti joka tuuppasi minua ja Austin Powers ja kultamuna *Blade, Blade II ja Blade: Trinity *Blow *Boogie Nights (1997) *Cats & Dogs *Critters – keskiyön nakertajat (1986) *Detroit Rock City (1999) *Dungeons & Dragons *Freddy vs. Jason *A History of Violence (2005) *Hobitti-elokuvatrilogia (2012–2014) *Lost in Space – matkalla avaruuteen (1998) *Magnolia (1999) *The Mask (1994) *Meg (2008) *Meri sisälläni *Minä olen Sam *Mondo Trasho (1969) *Mortal Kombat *The New World (2005) *Nuija ja tosinuija *Painajainen Elm Streetillä -sarja *Rush Hour – Rankka pari, Rush Hour 2 ja Rush Hour 3 *Se (2017) ja Se: Toinen luku (2019) *Seitsemän (1995) *Snakes on a Plane (2006) *Taru sormusten herrasta -elokuvatrilogia (2001–2003) *Teini-ikäiset mutanttininjakilpikonnat (1990), Mönjän salaisuus (1991) ja Teinimutanttininjakilpikonnat III (1993) *Tenacious D: Maailman paras rokkibändi (2006) *Väkivallan kierre (1993) *Ääliö lastenvahtina ==Lähteet== ==Kirjallisuutta== * ==Aiheesta muualla== * Luokka:Yhdysvaltalaiset elokuvayhtiöt
Hank Williams

Hiram ”Hank” King Williams (17. syyskuuta 1923 – 1. tammikuuta 1953) oli amerikkalainen country-muusikko. Hän on säveltänyt ja esittänyt kymmeniä tyylin klassikoita, jotka ovat levinneet muuallekin, muun muassa rock and rollin suuntaan. Hänen kappaleisiinsa kuuluvat muun muassa ”Jambalaya”, ”Your Cheatin’ Heart”, ”Hey Good Looking”, ”I Can’t Help It”, ”Lovesick Blues” ja ”I’m So Lonesome I Could Cry”. Hank Williamsin tyyliä kuvataan usein nimellä honky-tonk, ja se nousi ensimmäiseen kukoistuskauteensa juuri Williamsin ja aikalaisten myötä 1930-luvulla ja 1940-luvun alussa. Rockabillyn ja Nashville- tyylin jälkeen honky tonkin – ja samalla Hank Williamsin vanhojen levyjen – arvostus kasvoi uudelleen 1980-luvulta alkaen. Williamsilla oli selkärangassa synnynnäinen kivulias epämuodostuma spina bifida occulta, jonka sanotaan vaikuttaneen hänen myöhempään alkoholinkäyttöönsä. Williams aloitti uransa likimain lapsitähtenä 1937. Hän soitti kitaraa koulun jälkeen jalkakäytävällä WSFA-radion studion edessä, ja hänet huomattiin ja kutsuttiin toisinaan soittamaan suorassa radiolähetyksessä. Radiomenestyksensä turvin hän perusti oman yhtyeen ja lopetti koulun 1939. Hankin äiti toimi aluksi yhtyeen managerina. Sodan aikana yhtyeen jäsenet liittyivät armeijaan, ja Hankin alkoholismi otti ylivallan. Laulajalahjakkuus Williams kuoli alkoholin ja huumeiden yhteisvaikutukseen uudenvuodenpäivänä 1953. Hänen piti soittaa Cantonissa Ohiossa, mutta huonon sään vuoksi hän ei voinut lentää, joten hän palkkasi autonkuljettajan ja lähti hotellilta Knoxvillestä Tennesseestä. Williams otti mukaansa B12-vitamiinia ja morfiinia. Auto oli Cadillac. Lopulta hän huomasi, että hän oli unohtanut ottaa viskiä mukaansa. Takapenkillä oli kuitenkin oluttölkkejä. Kun kuljettaja pysähtyi bensa-asemalla, hän tankattuaan huomasi, että Williams oli kuollut. Hän oli kuollessaan vain 29-vuotias. Williams haudattiin Montgomeryyn, mistä hänen uransa alkoikin. Hank Williams on kaikkien aikojen arvostetuimpia countrymusiikin tekijöitä. == Lähteet == == Aiheesta muualla == Luokka:Yhdysvaltalaiset countrymuusikot Luokka:Hollywood Walk of Fame Luokka:Grammy-palkinnon saajat Luokka:Rock and Roll Hall of Fame Luokka:Vuonna 1923 syntyneet Luokka:Vuonna 1953 kuolleet Luokka:Songwriters Hall of Fame Luokka:Musiikin Pulitzer-palkinnon saaneet Luokka:Seulonnan keskeiset artikkelit
Amazing Race (2. tuotantokausi)

Amazing Race on tosi-TV-ohjelma, jossa kilpailijat matkustavat ympäri maailmaa haastavien tehtävien johdattelemina. Sarjan toinen tuotantokausi esitettiin Yhdysvalloissa vuonna 2002. Ohjelma alkoi 11. maaliskuuta ja päättyi 15. toukokuuta. Tällä kaudella otettiin käyttöön monet kilpailun elementeistä, jotka tulisivat tutuiksi kaikilla myöhemmillä kausilla. Näiden joukossa on muun muassa vihjelaatikkotelineen käyttö, varikkopysähdysmatto, Phil Keoghan tervehtimässä kädestä kaikkia ryhmiä varikkopysähdyksellä ja ohjelman selkeästi kiihkeämpi tahti. Kisa alkoi Las Vegasista ja päättyi San Franciscoon. Kisan aikana käytiin muun muassa Rio de Janeirossa, Kapkaupungissa ja Hongkongissa. Ensimmäisen kerran sarjan historiassa juontaja joutui odottamaan viimeistä paria varikolle yli 24 tuntia. Kyseessä oli myös ainoa kausi, jonka aikana ei käyty Euroopassa lainkaan. Suomessa toinen tuotantokausi näytettiin MTV3:lla alkuvuodesta 2004. Kilpailun voittivat ystävykset Chris ja Alex. == Kilpailun tulokset == Joukkue Suhde Sijoitus jaksossa Sijoitus jaksossa Sijoitus jaksossa Sijoitus jaksossa Sijoitus jaksossa Sijoitus jaksossa Sijoitus jaksossa Sijoitus jaksossa Sijoitus jaksossa Sijoitus jaksossa Sijoitus jaksossa Sijoitus jaksossa Sijoitus jaksossa Tiesulkuja tehty Joukkue Suhde 1 2 3 4 5 6 7 8 9 10 11 12 13 Tiesulkuja tehty Chris & Alex Elinikäiset ystävät 6 2 7 7 1 6 2 2 1 3 3 3 1 Chris 6, Alex 4 Tara & Wil Eronnut pariskunta 1 3 2 3 3 5 3 4 3 2 1 1 2 Tara 3, Wil 7 Blake & Paige Sisarukset 4 9 5 4 4 3 5 5 2 1 2 1 3 Blake 7, Paige 3 Oswald & Danny Ystävykset ("Team Cha Cha Cha") 8 7 1 1 6 4 4 1 4 4 ~~4~~ Oswald 5, Danny 3 Gary & Dave Entiset asuintoverit ("Itchy and Scratchy") 9 5 3 2 5 2 1 3 ~~5~~ Gary 3, Dave 3 Mary & Peach Sisarukset 7 4 4 5 2 1 ~~6~~ Mary 3, Peach 2 Cyndi & Russell Aviopari 2 6 8 6 ~~7~~ Cyndi 1, Russell 3 Shola & Doyin Kaksoset 3 1 5 ~~8~~ Shola 0, Doyin 1 Peggy & Claire Isoäidit ("Gutsy Grannies") 10 8 ~~9~~ Peggy 0, Claire 1 Hope & Norm Aviopari 4 ~~10~~ Hope 0, Norm 1 Deidre & Hillary Äiti ja tytär ~~11~~ Deidre 0, Hilary 0 * ~~Yliviivattu~~ tarkoittaa, että pari putosi kilpailusta * Kursivoitu tarkoittaa, että pari tuli viimeisenä varikolle, mutta ei pudonnut * Lihavoitu tarkoittaa, että pari voitti pikapassin == Kilpailun reitti == Jakso Lähtömaa Kohdemaa 1 Yhdysvallat Brasilia 2 Brasilia Brasilia 3 Brasilia Etelä-Afrikka 4 Etelä-Afrikka Namibia 5 Namibia Thaimaa 6 Thaimaa Thaimaa 7 Thaimaa Kiina 8 Kiina Australia 9 Australia Australia 10 Australia Uusi-Seelanti 11 Uusi- Seelanti Uusi-Seelanti 12 Uusi-Seelanti Yhdysvallat 13 Yhdysvallat Yhdysvallat == Jaksot == # The World is Waiting: Go! # Help Me, I'm American # My Alarm Clock Didn't Go Off # This Game Is About Minutes # Welcome to the World of Being Human # I'm Gonna Take His Girl # I'm Gonna Throw Up on Phil's Shoes # I'm Not a Miner! No, You're an Idiot! # Ready to Lose Our Lives # It's Hammer Time # Follow That Plane! == Aiheesta muualla == * CBS : Amazing race 2 * TARFlies Times (Tuotantokausi 2) * Tuotantokausi 2 Internet Movie Database Luokka:Amazing Race -tuotantokaudet
Dohan kansainvälinen lentoasema

Dohan kansainvälinen lentoasema (IATA: ~~DOH~~ , ICAO: ~~OTBD~~) () on Qatarin Dohassa sijaitseva lentoasema, joka suljettiin vuonna 2014, kun Hamadin kansainvälinen lentoasema aloitti toimintansa. Lentoasemalla oli kolme moskeijaa, ilmainen langaton verkkoyhteys, iso verovapaiden tuotteiden kauppa ja muutamia ravitsemusliikkeitä. Dohan 4 572 metrin mittainen kiitotie oli pisin siviililentoasemilla käytetty. Lentoasemaa laajennettiin sen olemassaolon aikana, mutta siitä huolimatta monet matkustajat väittivät sen olleen todella pieni, ahdas ja muutenkin kaukana kansainvälisestä tasosta. Hamadin lentoaseman piti korvata Dohan kansainvälinen lentoasema jo vuonna 2009. Uuden aseman avaaminen kuitenkin viivästyi viidellä vuodella. 27. toukokuuta matkaan lähtenyt Qatar Airwaysin lento 183 Wieniin oli viimeinen Dohan lentoasemalta lähtenyt lento. Sen jälkeen kaikki lentoliikenne siirrettiin Hamadiin. Qatar Doha International Airport, Aircraft, Qatar.jpg Qatar Doha International Airport, Qatar.jpg ==Lähteet== ==Aiheesta muualla== *Dohan kansainvälisen lentoaseman kotisivu Luokka:Lähi-idän lentoasemat Luokka:Qatarin ilmailu Luokka:Qatarin rakennukset ja rakennelmat
Galilein luku

Galilein luku (Ga) on dimensioton virtausdynamiikan parametri. Se on nimetty Galileo Galilein mukaan. Luku kuvaa gravitaation ja viskoosien voimien suhdetta. Sitä käytetään muun muassa viskoosien virtausten ja termisen laajentumisen kuvauksessa, esimerkiksi lauhduttimissa kuvaamaan nestefilmin virtausta pitkin seinämää. : Ga = \frac{g \cdot L^3}{ u^2} = \frac{Re^2}{Fr} * g: putoamiskiihtyvyys, (SI yksiköt : m/s2) * L: referenssipituus, (SI yksiköt : m) * u: kineettinen viskositeetti (aineominaisuus) (SI yksiköt : m2/s) * Re: Reynoldsin luku (dimensioton) * Fr: Frouden luku (dimensioton) ==Lähteet== *W. Wagner; Lämmönsiirto ==Aiheesta muualla== * Website refering to the Galileo number Luokka:Dimensiottomat suureet Luokka:Virtausdynamiikka Luku
Symkaria

Symkaria on kuvitteellinen itäeurooppalainen valtio, joka esiintyy Marvel- kustantamon sarjakuvissa. Maa tunnetaan ennen kaikkea palkkasoturi Hopeasapelin kotimaana. Symkarian loi käsikirjoittaja Stan Lee. Symkarian rajanaapurina on pelätty Latveria, jonka johtajana toimii superroisto Tohtori Doom. Luokka:Marvel-universumin paikat Luokka:Kuvitteelliset valtiot
Möyly

Möyly on asumaton saari Simon kunnan vesialueella Perämerellä. Se sijaitsee noin neljä kilometriä itäkaakkoon Tiurasenkrunnista, noin neljä kilometriä koilliseen Leipäreiden saariryhmästä ja noin kymmenen kilometriä länteen Iin Vatungista. Luokka:Simon saaret
Numero-ooppera

Numero-ooppera on oopperateos, joka koostuu yksittäisistä osista, kuten aarioista, resitatiiveista ja muista jaksoista, "numeroista", jotka voi helposti irrottaa kokonaisuudesta.Number Opera Oxford Music Online Tyypillinen numero-ooppera on esimerkiksi Georg Friedrich Händelin Ariodante.Aitiopaikka Kevät 2009 Myös Giuseppe Verdin Attila on pitkälti kaavamainen numero- ooppera.Ilmo Pokkinen, Intohimo loisti Verdin Attilassa, Savon Sanomat 6.7.2012 Numero-oopperat olivat suosittuja 1700-luvulla ja vielä 1800-luvullakin, kunnes niistä tuli vanhanaikaisia Richard Wagnerin ideoiden levitessä. Numero-ooppera eroaa musiikkidraamasta, jossa on muutaman sävelen mittaisena motiivina toistuva johtoaihe. Numero-oopperan vastakohta on esimerkiksi Wagnerin Lohengrinin jälkeisille teoksille tyypillinen läpisävelletty tyyli, jossa aariat ja resitatiivit sulautuvat ilman selviä rajoja toisiinsa musiikkidraamaksi. == Lähteet == Luokka:Oopperan tyylilajit
Joutsijärvi (Kemijärvi)

Joutsijärvi on 130 asukkaan kylä Kemijärvellä valtatien 5 ja kantatien 82 varrella noin 40 kilometrin päässä Sallasta ja 25 kilometrin päässä Kemijärvestä. Kylän matkailunähtävyyksiä ovat Mäntyselässä ja Mäntyvaarassa talvisodan taisteluiden muistomerkit sekä Moskovan rauhan aikana rakennetut Salpa-linjan osat. Joutsijärven kylän keskellä Hunajalammen rannalla on yksi kunnostettu Suomen Salpa-linjan bunkkereista, jossa on esineitä ja valokuvia. Talvisodassa osasto Roininen perääntyi Joutsijärvelle asti ennen etenemistään jälleen kohti Märkäjärveä. Joutsijärvellä toimii vielä yksi Lapin harvoista kyläkaupoista, jonka nimi taivutetaan usein muotoon Joutsjärven kyläkauppa. ==Lähteet== * * ==Viitteet== ==Aiheesta muualla== *Puolen Lapin Kansalaisverkko * Luokka:Kemijärven kylät Luokka:Lapin maakunnan entiset taajamat Luokka:Suomen Salpa